wickkiey/tamil-wikipedia-chunked huggingface dataset:
# தந்திவர்மன் கல்வெட்டு (திருவல்லிக்கேணி)

## கல்வெட்டின் எழுத்துகள்

இக்கல்வெட்டின் எழுத்துகள் தமிழும் வடமொழியும் கலந்து, ஆனால் கிரந்த எழுத்துகளில் செதுக்கப்பட்டுள்ளன.
# தந்திவர்மன் கல்வெட்டு (திருவல்லிக்கேணி)

## கல்வெட்டில் குறிப்பிடப்பட்ட அரசன்

பல்லவ மன்னன் தந்திவர்மன் இவனது காலம் கி.பி. 777- கி.பி. 830
# தந்திவர்மன் கல்வெட்டு (திருவல்லிக்கேணி)

## கல்வெட்டின் காலம்

தந்திவர்மன் அரியணையேறிய 12 ஆம் ஆண்டு அதாவது கி.பி 789 இல் இக்கல்வெட்டு செதுக்கப்பட்டுள்ளது.
# தந்திவர்மன் கல்வெட்டு (திருவல்லிக்கேணி)

## கல்வெட்டுச் செய்தி

*திருவல்லிக்கேணிக் கோயிலுக்கு உரிமையுடைவர்கள் கோயிலுக்குரிய கருமாரச் சேரிப்புலத்தை. ஒற்றிக்கு வைத்துவிட்டனர். அதனால் நாற்பத்தைந்து காடி நெல் வருமானம் குறைந்துபோக, சுவாமிக்குத் திருவமுது தடைபட்டது. புகழ்த்துணை விசையரையன் முப்பதின் காடி நெல்லும் அங்கழஞ்சு பொன்னும் கொடுத்து ஒற்றியை மீட்டுத் தன்னுடையதாக்கு, நாள் ஒன்றுக்கு ஐந்து நாழி நெல்லைக் கொடுத்து, அதை நன்கு குற்றுதலால் உண்டாகும் இரண்டு நாழி தூக்குத்தல் அரிசியைக்கொண்டு, சங்கசர்மனும், சத்திசர்மனும், இளையசத்திசர்மனும் சுவாமிக்கு இரவுப் போனகம் காட்டக் கடவார்கள் எனவும் அப்போனகம் தடைப்படுமாயின், அவிப்புலம், தத்தன்புலம், காரைக்கிழான் புலம் ஆகியவற்றிலிருந்து சுவாமி போகனத்துக்குத் திருவமுது காட்டக் கடவதென்றும், அவர்கள் தவறிவிடுவார்களானால், அரசன் விதிக்கும் தண்டத்திற்குட்பட்டு அவர்கள் நடத்திடக் கடவதென்றும் ஏற்பாடுகளைச் செய்துள்ளான். இவனே பொன்விளக்கு, வட்டில், உலோகத்தால் செய்த பானை ஆகியவற்றையும் கொடுத்துள்ளான்*
# கட்டற்ற மென்பொருள் அறக்கட்டளை தமிழ்நாடு

**கட்டற்ற மென்பொருள் அறக்கட்டளை தமிழ்நாடு (FSFTN),** 2008 ஆம் ஆண்டு தொடங்கப்பட்ட ஒரு இலாப நோக்கற்ற நிறுவனம் ஆகும். இது கட்டற்ற மென்பொருள் இயக்கம் இந்தியாவின் ஒரு கிளை நிறுவனமாகும். தமிழ்நாட்டில் அண்ணா பல்கலைக்கழகம் மற்றும் சென்னை இந்திய தொழில்நுட்ப கழகம் உள்ளிட்ட கல்வி நிறுவனங்களில் இந்த அமைப்பு தீவிரமாகச் செயற்படுகிறது.
# கட்டற்ற மென்பொருள் அறக்கட்டளை தமிழ்நாடு

## பணிகள்

- கட்டற்ற உள்ளடக்கங்கள், மென்பொருட்கள் தொடர்பான விழிப்புணர்வு
- படைப்பாக்கம்
- பட்டறைகள், நிகழ்வுகள்
# கட்டற்ற மென்பொருள் அறக்கட்டளை தமிழ்நாடு

## நோக்கங்கள்

FSFTN தளத்தின் படி, நிறுவனத்தின் முக்கிய குறிக்கோள்கள் பின்வருமாறு:
- கட்டற்ற மென்பொருள் பயன்பாட்டில் கணினி பயனர்களிடையே விழிப்புணர்வை உருவாக்குதல்.
# தேசிய பசுமை தீர்ப்பாயம்

**தேசிய பசுமைத் தீர்ப்பாயம்** (*National Green Tribunal* , **NGT**) இந்திய அரசியலமைப்பின் 21வது சட்டப்பிரிவுக் கூற்றின் கீழ், சுற்றுச்சூழல் தொடர்பான பிணக்குகளை விரைவாக தீர்க்கவும் உயர்நீதிமன்றங்களில் நடப்பில் இருக்கும் சுற்றுச்சூழல் தொடர்பான வழக்குகளைக் குறைக்கவும் இந்தியக் குடிகளுக்கு நலம்மிகு சுற்றுச்சூழலுக்கான உரிமையை நிலைநாட்டவும் 2010இல் நிறுவப்பட்டது. இந்தத் தீர்ப்பாயத்தின் முதன்மை இருக்கை புது தில்லியிலும் கிளை இருக்கைகள் சென்னை, போபால், புனே மற்றும் கொல்கத்தாவிலும் நிறுவப்பட்டுள்ளன.  
தற்போது இதன் தலைமை நடுவராக சூலை 7,2018 முதல் நீதியரசர் ஆதர்ஷ் குமார் கோயல் (சூலை 7,2018 முதல்) பொறுப்பாற்றி வருகிறார்.
# தேசிய பசுமை தீர்ப்பாயம்

## சென்னைக் கிளை

தேசிய பசுமைத் தீர்ப்பாயத்தின் சென்னைக் கிளை அக்டோபர், 2012 முதல் செயல்படத் துவங்கியுள்ளது. இதன் நீதித்துறை சார் உறுப்பினராக ஓய்வுபெற்ற சென்னை உயர் நீதிமன்ற நீதிபதி, நீதியரசர் எம். சொக்கலிங்கம் பொறுப்பாற்றி வருகிறார்; துறைசார் வல்லுநராக அண்ணா பல்கலைக்கழகத்தின் பேராசிரியர் ஆர். நாகேந்திரன் பொறுப்பேற்றுள்ளார். அரும்பாக்கத்தில் தமிழ்நாடு மாசுக் கட்டுப்பாடு வாரியத்தின் மூன்று மாடிக் கட்டிடத்தில் இயங்குகிறது.
# தயாக்கு மக்கள்

**தயாக்கு** அல்லது **தயாக்கு மக்கள்** அல்லது **டயாக்** (மலாய்: *Kaum Dayak*; ஆங்கிலம்: *Dayak People* அல்லது *Dyak People*) என்பவர்கள் போர்னியோ தீவின் பழங்குடி மக்கள் ஆகும். இந்தப் பழங்குடி மக்களில் 200 துணை இனக்குழுக்கள் உள்ளன. அனைவரும் போர்னியோ காடுகளின் உள் பாகங்களில் வாழ்கின்றனர். இவர்கள் ஆத்திரோனேசிய மொழியை பேசுகின்றனர்.  
ஒவ்வொரு துணை இனக்குழுவும், அவற்றுக்கு என சொந்தப் பேச்சுவழக்கு, பழக்க வழக்கங்கள், சமூகச் சட்டங்கள், வாழ்விடங்கள் மற்றும் கலாசார பயன்பாட்டு முறைமைகளைக் கொண்டுள்ளன. அனைத்து துணை இனக் குழுக்களிடம் பொதுவான பண்பு நலக்கூறுகளை எளிதாக அடையாளம் காண முடியும் என கூறப்படுகிறது.  
பெரும்பாலும் அனைவரும் ஆன்மவாதிகள் ஆகும். இருப்பினும் இன்றும் பலர் காரிங்கான் (*Kaharingan*) இந்து மதத்தையும்; நாட்டுப்புற இந்து மதங்களையும் (*Folk Hindus*) பின்பற்றி வருகின்றனர். 19-ஆம் நூற்றாண்டில், தயாக் மக்கள் பலர் கிறித்துவம் மற்றும் இசுலாம் மதங்களைப் பின்பற்றத் தொடங்கினர். ஏறக்குறைய 46 இலட்சம் தயாக்குகள், போர்னியோ மற்றும் சரவாக் பகுதிகளில் வாழ்கின்றனர்.
# தயாக்கு மக்கள்

## பொது

புரூணை மலாய் மொழி மற்றும் மெலனாவு மொழியின் சொல்லில் இருந்து இந்தப் பெயர் உருவானது என்று பொதுவாகக் கருதப்படுகிறது. "தயாக்" என்றால் "உள்நாட்டு மக்கள்" என்று பொருள்படும்.  
தயாக்கு மக்கள் ஒரு மொழியை மட்டும் பேசுவது இல்லை. இவர்களின் பூர்வீக மொழிகள்; நில தயாக்கு மொழிகள், மலாய் மொழி, சபகான் மொழி மற்றும் பாரிட்டோ மொழிகள் போன்ற மலாயா-பாலினேசிய மொழிகளின் வெவ்வேறு துணைக் குழுக்களைச் சேர்ந்தவையாக உள்ளன.
# தயாக்கு மக்கள்

## பொது

### போர்னியோவில் 170 உள்ளூர் மொழிகள்

இப்போது எல்லாம் பெரும்பாலான தயாக்குகள், அவர்களின் தாய்மொழிக்கும் கூடுதலாக, இருமொழி பேசுபவர்களாக உள்ளனர். அவர்கள் பிறந்த நாட்டைப் பொருத்து இந்தோனேசிய மொழி அல்லது மலாய் மொழிகளில் நன்றாகப் பேசக் கூடியவர்களாக உள்ளனர்.  
அத்துடன் போர்னியோவின் பல உள்ளூர் மொழிகள் வேறு எங்கும் பேசப்படவில்லை. போர்னியோ தீவில் சுமார் 170 உள்ளூர் மொழிகள் பேசப்படுகின்றன. அந்த உள்ளூர் மொழிகளில் சிலவற்றை சில நூறு பேர் மட்டுமே பேசுவதாகவும் மதிப்பிடப்பட்டுள்ளது.  
1954-ஆம் ஆண்டில், போர்னியோ தீவு முழுவதும் வாழும் பல்வேறு தயாக்கு குழுக்களை, அந்தக் குழுக்களின் மொழிகள், பழக்கவழக்கங்கள் மற்றும் கலாசாரங்களின்படி 18 பழங்குடிகளாகவும்; 403 துணைப் பழங்குடிகளாகவும் வகைப்படுத்தி உள்ளனர்.
# தயாக்கு மக்கள்

## மதம்

### இந்து மதம்

காலனித்துவத்திற்கு முன்பு, தயாக்கு மக்கள் சிலர் இந்து மதத்தை கடைப்பிடித்தனர். மஜாபாகித் பேரரசின் (*Majapahit Empire*) செல்வாக்கின் காரணமாக இந்து மதம் இவர்களிடம் பரவி உள்ளது. கி.பி 960-ஆம் ஆண்டுக்கும் முந்தைய காலத்து இந்து ஆபரணங்கள் (*Hindu Ornaments*) சரவாக் ஆற்றில் கண்டுபிடிக்கப்பட்டு உள்ளன.  
தயாக்கு மக்களால் இந்து மதம் பின்பற்றப் பட்டதற்கான மேலும் சான்றுகள் உள்ளன. இந்து மதச் சிலைகளில் ஒன்றான நந்தியின் (*Nandi*) சில கண்டுபிடிக்கப்பட்டு உள்ளது. இந்த நந்திச் சிலையை தயாக்கு மக்கள் சேவாதா (*Jewata*) என்று அழைத்து இருக்கிறார்கள். இந்தச் சிலை அவர்களின் வழிப்பாட்டுச் சிலையாக இருந்து உள்ளது.
# தயாக்கு மக்கள்

## மதம்

### சேவாதா நந்திச் சிலை

சேவாதா எனப்படும் நந்திச் சிலை ஜாவானிய இந்து மதத்தின் (*Javanese Hinduism*) தெய்வமாகக் கருதப்பட்டது. நந்தி சிலை, பசுவின் புனிதத் தன்மையைப் பிரதிபலிக்கும் சின்னமாகக் கருதப்படுகிறது. இந்து மதத்திலிருந்து தயாக்கு மொழிக்குள் கடன் பெற்ற வார்த்தைகள் பல உள்ளன.  
ஒரு செடிக்கு "பத்மா" (*Padma*) என்று தயாக்கு மக்கள் பெயர் வைத்து இருக்கிறார்கள். மற்றும் ஒரு விண்மீன் கூட்டத்திற்கு "சக்கரா" (*Sakara*) என்று பெயர் வைத்து இருக்கிறார்கள். மற்றும் இறந்தவர்களைத் தகனம் செய்யும் அவர்களின் இந்து சமய ஈமச் சடங்கு முறையும் (*Antyesti*) இந்து மதத்தைப் போன்றே அமைகின்றது.
# தயாக்கு மக்கள்

## மதம்

### தயாக்கு மக்களின் இராச்சியங்கள்

தயாக்கு மக்களின் ஆரம்பகாலத்தில், போர்னியோவில் சில இராச்சியங்களும் மாநிலங்களும் அவர்களால் தோற்றுவிக்கப்பட்டு உள்ளன. விஜயபுரம் (*Wijayapura*); கூத்தாய் அரசு (*Kutai*); பாங்குலே சுல்தாங்காங் அரசு (*Bangkule Sultankng*) போன்றவை இந்து மதத்தைக் கடைப்பிடித்த அரசுகள் என அறியப்படுகிறது.  
இந்தோனேசியத் தீவுக்கூட்டத்தில் மிகப் பழைமையான இராச்சியமாகக் கருதப்படும், நாண் சாருனாய் இராச்சியத்தை (*Nan Sarunai Kingdom*) தயாக்கு மக்கள் நிறுவினார்களா என்பது குறித்து தொல்பொருள் ஆராய்ச்சியாளர்களும் மற்றும் வரலாற்றாசிரியர்களும் இன்றுவரை ஆய்வுகள் செய்து வருகின்றனர்.  
நாண் சாருனாய் இராச்சியம் இருந்ததற்கான சான்றுகள், தயாக்கு மக்களால் செதுக்கப்பட்ட பல கல்லறைக் கற்கள் (*Carved Tomb Stones*) மூலமாகக் கிடைத்து உள்ளன. அத்துடன் 13 - 14-ஆம் நூற்றாண்டுகளில், நாண் சாருனாய் இராச்சியத்தை மயாபாகித்து பேரரசு கைப்பற்றியதை அடிப்படையாகக் கொண்ட தயாக்கு மொழி நாட்டுப்புற பாடலும் (*Dayak Folk Song*) உள்ளது. அந்தப் பாடலின் பெயர் உசாக் ஜாவா (*Usak Jawa*).
# தயாக்கு மக்கள்

## காரிங்கான்

இந்தோனேசியாவில், தயாக் பூர்வீக மக்களின் மதத்திற்கு காரிங்கான் என்று பெயர் வழங்கப்பட்டு உள்ளது. இந்தக் காரிங்கான் மதத்தில் இந்து - ஜாவானிய தாக்கங்கள் உள்ளன. மேலும் இது ஒரு வகையான ஆன்மவாதமாக இருக்கலாம் என்றும் அறியப்படுகிறது. தயாக்கு மக்கள் பின்பற்றும் மதம் இந்து மதத்தைச் சார்ந்ததாக இருந்தாலும் அதனை இந்தோனேசிய அரசாங்கம் அங்கீகரிக்கவில்லை.  
இசுலாம்; சீர்திருத்தத் திருச்சபை; கத்தோலிக்க திருச்சபை; இந்து; பௌத்தம்; கன்பூசியம் ஆகிய ஆறு மதங்களை மட்டுமே அதிகாரத்துவ மதங்களாக இந்தோனேசிய அரசாங்கம் அங்கீகரித்து உள்ளது. காரிங்கான் மதம் இன்று வரையில் அங்கீகரிக்கப் படாமல் உள்ளது.
# தயாக்கு மக்கள்

## காரிங்கான்

### இரான்யிங் தெய்வம்

காரிங்கான் மதத்த்தின் தலையாய குலதெய்வமாக இரான்யிங் தெய்வம் கருதப் படுகிறது. இவர்களின் வழிபாட்டுப் புனித நூலுக்கு பனாத்தூரான் (*Panaturan*) என்று பெயர். வழிபாட்டுத் தளத்தின் பெயர் பாலாய் பசாரா அல்லது பாலாய் காரிங்கான் (*Balai Basarah - Balai Kaharingan*).  
காரிங்கான் என்பது பழைய டயாக் சொல் ஆகும். காரிங் எனும் சொல்லில் இருந்து உருவானது. காரிங் என்றால் டயாக் மொழியில் உயிர் அல்லது வாழ்வதாரம் என்று பொருள்.
# தயாக்கு மக்கள்

## காரிங்கான்

### காரிங்கான் இந்து மதத்தின் தலைமையகம்

காரிங்கான் இந்து மதத்தை இந்தோனேசிய அரசாங்கம் ஆரம்பத்தில் ஏற்க மறுத்தது. ஆனாலும் நெருக்குதல் காரணமாக 1980-ஆம் ஆண்டு காரிங்கான் இந்து மதத்தை இந்தோனேசிய அரசாங்கம் ஏற்றுக் கொண்டது. ஆனால் அந்த மதம் இந்து மதத்திற்கு கீழ் இயங்கும் மதமாகவே இயங்க வேண்டும் என்றும் கட்டளை பிறப்பித்தது.  
கலிமந்தான் காடுகளில் தற்சமயம் 223,349 காரிங்கான் இந்து சமயத்தவர் வாழ்கின்றார்கள். ஏறக்குறைய 300 இந்துமதப் பூசாரிகள் உள்ளனர். காரிங்கான் இந்து சமயத்தவர்களுக்கு என்று ஓர் இந்து மாமன்றம் தோற்றுவிக்கப்பட்டு உள்ளது.  
காரிங்கான் இந்து மதத்தின் தலைமையகம் (*Great Council of Hindu Religion Kaharingan*). மத்திய கலிமந்தானில் இருக்கும் பாலங்கராயா எனும் இடத்தில் உள்ளது.
# கொடுமணல் தங்கம்மன் கோயில்

**கொடுமணல் தங்கம்மன் கோயில்** தமிழ்நாடு, ஈரோடு மாவட்டத்தில் கொடுமணல் பகுதியில் அமைந்துள்ள அம்மன் கோயில் ஆகும்.
# கொடுமணல் தங்கம்மன் கோயில்

## வரலாறு

கொங்கு நாடு என்பது தற்போதைய நீலகிரி, கோவை, ஈரோடு, திருப்பூர், சேலம், திருச்சி, கரூர், நாமக்கல், கிருஷ்ணகிரி, தர்மபுரி மாவட்டத்தின் தெற்குப் பகுதியையும் உள்ளிட்ட நிலப்பரப்பாக இருந்தது.  
கொங்கு நாடு மலைப் பகுதிகளைக் கொண்டதாகவும் நிலப்பரப்புகளில் காடுகள் நிறைந்த வனப்பகுதியாகவே இருந்திருகிறது. இப்பகுதியில் ஓர் சில முக்கிய ஊர்கள் மட்டுமே இருந்து அதில் மக்கள் வாழ்ந்து வந்தனர். காட்டுப்பகுதியில் வேடர், வேடுவர் போன்ற இனத்தார்கள் வாழ்ந்தனர். இவர்கள் மிருகங்களை வேட்டையாடியும் பழங்கள், கிழங்குகள் ஆகியவற்றையும் உணவுக்காக பயன்படுத்தி வாழ்ந்து வந்தனர். இந்த கொங்கு நாட்டுப் பகுதியை அவ்வப்போது சேர, சோழ, பாண்டிய மன்னர்கள் தங்கள் ஆளுகையின் கீழ் வைத்திருந்தனர் என்பது வரலாறு கூறும் செய்தியாகும்.  
சோழ, நாட்டுப்பகுதியில் இருந்து கொங்கு நாட்டுப் பகுதியில் குடியேறிய மக்கள் அதுசமயம் கொங்குநாட்டுப் பகுதியை தாரபுரத்திலிருந்து ஆட்சி செய்து வந்த சேர மன்னர்களின் அனுமதி பெற்று பல்வேறு இடங்களில் குடியமர்ந்தார்கள். இவ்வகையில் சேலம் பகுதி சிந்தாளந்தூரில் இருந்து சேரன் குலத்தவரும், பழனி பகுதி மானூரில் இருந்து பாண்டியன் குலத்தவரும், ஈரோடு பகுதி எலுமாத்தூரில் இருந்து பனங்காடை குலத்தவரும் காஞ்சிமாநதி என்கிற நொய்யல் கரையில் கொடுமணல் கிராமத்தில் குடியேறினார்கள் என்றும் அப்போது இங்கு வாழ்ந்து வந்த கொங்கச் செட்டியார்களிடமிருந்து பொருள் கொடுத்து நில உரிமை பெற்றனர் என்றும் கொடுமணல் வரலாற்றுச் சுவடிகள், பட்டயங்கள் மூலம் தெரியவருதிறது.
# கொடுமணல் தங்கம்மன் கோயில்

## வரலாறு

### குலதெய்வம்

இவ்வண்ணம் குடியேறிய மக்கள் கொடுமணல் பகுதியில் நொய்யல் ஆற்றில் சோழமன்னரால் கட்டப்பட்டதாகக் கூறப்படும் அணையின் கரையில் தாங்கள் முன்னாளில் குடி இருந்த ஊர்களில் இருந்து கொண்டு வந்த தெய்வத் திருவுருவங்களை வைத்து கோயில் கட்டி குல தெய்வமாக வழிபட்டு வந்தார்கள்.  
முற்காலத்தில் விஜயநகர பேரரசின் நாயக்க மன்னர்கள் ஆட்சியில் அவர்களின் தென்னாட்டு ஆட்சிப் பிரதிநிதியாக இருந்த நஞ்சராய உடையார் என்பவர் காலத்தில் பழையகோட்டை மன்றாடியார் மரபினரான பயிரன் கூட்டத்தார்களும் கொடுமணல் நில உரிமை பெற்றனர் என்று பழைய கோட்டை வரலாறு கூறுகிறது.  
தென்காசிப்பகுதி வாதவனல்லுரில் இருந்து காங்கயம் பகுதியில் குடியேறிய அகமுடைய இன கணக்கன் கூட்டாத்தார் சுமார் 380 ஆண்டுகளுக்கு முன் பழையகோட்டை மன்றாடியார் வழிவந்த விசுவனாதச்சர்கரை மன்றாடியார் அவர்களிடமிருந்து கொடுமணலில் நில உரிமை பெற்றதாக கணக்கன் கூட்டத்தார் பட்டயத்தில் கூறப்பட்டுள்ளது. இவர்கள் நொய்யல் அணை ஓரத்தில் நாச்சிமார் என்ற பெயரில் கன்னிமார் வைத்து வழிபாடு செய்து வந்தாதாகவும் மேற்படி பட்டயத்தில் கூறப்பட்டுள்ளது.  
இப்படியாக கொடுமணல் கிராமத்தில் காணி பெற்ற கொங்கு வேளாளர்களில் சேரன், பாண்டியன், பனங்காடை குலத்தவர்களும் அகமுடைய இனத்தவரில் கணக்கன் கூட்டத்தாரும் சப்தமாதக்களை குலதெய்வமாகக் கொண்டு வழிபட்டு வந்தனர் என்பது பழங்காலப் பாடல்களிலும் பட்டயங்களிலும் காணப்படுகிறது.
அத்தெய்வம் தங்கைமார், கன்னிமார், தங்கமார், தங்கமாரம்மன் என்று பல பெயர்களில் வரலாற்றுச் சான்றுகளிலும் பழம்பாடல்களிலும் கூறப்பட்டுள்ளது.
பிற்காலத்தில் தங்கம்மன் என்கிற பெயர் வழக்கில் வந்து அப்பெயரே சப்தமாதக்களுக்கும் (ஏழு அம்மன்) பொதுப்பெயராக நிலைத்து விட்டது.
# கொடுமணல் தங்கம்மன் கோயில்

## வரலாறு

### தேக்கநிலை

பிற்காலத்தில் நொய்யல் ஆற்று அணை உடைந்து கொடுமணல் பகுதியில் விவசாயம் செழிப்பின்றி வறட்சி ஏற்பட்டதின் காரணமாக இங்கு வாழ்ந்தவர்கள் பல்வேறு பகுதிகளுக்கு முக்கியமாக மேற்குப் பகுதிகளில் சென்று குடியேறி வாழ்ந்து வரலாயினர். மேலும் இவர்கள் குடியேற்றம் பல்வேறு பகுதிகளுக்கு விரிந்து சென்றது.  
நாளாவட்டத்தில் கொடுமணல் கிராமப் பகுதி நொய்யல் ஆற்றை எல்லையாகக் கொண்டு இரண்டாகப் பிரிக்கப்பட்டு தம்மரெட்டிபாளையம் கிராமப் பகுதியில் தங்கம்மன் ஆலயம் சேர்ந்ததாலும், போக்குவரத்து வசதி இல்லாததாலும் உள்ளூரில் இருக்கும் குல மக்கள் ஆலயத்தை சரியாக பராமரிப்பு செய்யாததாலும் தங்கம்மன் ஆலயம் பின்னப்பட்டுப் போய் சிதைந்த நிலை ஏற்பட்டது.  
ஆயினும் ஆங்காங்கு வாழ்கின்ற மேற்படி குலங்களைச் சேர்ந்த மக்கள் அவ்வப்போது தங்கம்மன் ஆலயத்துக்கு வந்து வழிபாடு செய்து கொண்டு இருந்தனர்.
# கொடுமணல் தங்கம்மன் கோயில்

## வரலாறு

### புதிய திருப்பணி

இந்நிலையில் சி.வெங்கிட்டாபுரம் செ. ரங்கசாமி என்பவரின் முயற்சியால் நான்கு குலத்தவர்களின் ஒத்துழைப்புடன் 1975 நவம்பர் 3 இல் திருப்பணிக்குழு அமைக்கப்பட்டது. இக்குழுவின் பொறுப்பில் நான்கு குல மக்களின் பெரும் பொருள் உதவி பெற்று தங்கம்மனுக்கு புதிய திருக்கோயில் அமைக்கப்பட்டது. மேலும் திருமதில் தீர்த்தக்கிணறு தங்கும் இடங்கள் ஏற்படுத்தப்பட்டது. ஆலயத்துக்காக நிலம் வாங்கி கிணறு வெட்டி தென்னந்தோப்பு வைக்கபட்டது. புதிய திருக்கோயில் திருக்குட நீராட்டு விழா 1979 பெப்ரவரி 2 அன்று நடைபெற்றது.
# கொடுமணல் தங்கம்மன் கோயில்

## வரலாறு

### தொடர்ந்து திருப்பணிகள்

நான்கு குலத்தவர்களும் சேர்ந்து கொடுமணல் அருள்மிகு தங்கம்மன் ஆலய நற்பணிச் சங்கம் என்கிற பெயரில் சங்கம் பதிவு செய்யப்பட்டு தங்கம்மன் சிறப்பு பூஜைகளும், திருவிழாக்களும் இதர திருப்பணிகளையும் செய்து வருகிறது.  
கோயிலைச் சுற்றிலும் உள் பிரகாரம் கல்தளம் அமைக்கப்பட்டது. மேலும் திருக்கோயிலின் மூன்று வாயில்களும் புதிய முன் மண்டபங்களும் பிரகாரத்தில் புதிய குதிரை வாகனங்களும் அமைக்கப்பட்டது. மேலும் திருக்குட நீராட்டு செய்யப்பட்டு பனிரெண்டு ஆண்டுகளுக்குள் மறுமுறையும் திருக்குட நீராட்டு செய்ய வேண்டும் என்கிற நியதியின் படி 21-2-1991-ல் இரண்டாம் முறையாக அருள்மிகு தங்கம்மன் திருக்கோயில் திருக்குட நீராட்டுப் பெருவிழா வெகு விமர்சையாக நடைபெற்றது.  
தங்கம்மன் கோயிலுக்கு வரும் வழியில் அலங்கார வளைவும், தங்கம்மன் கோயில் அருகே மணி மண்டபமும் கட்டப்பட்டது.
1997-ல் முன்னாள் திருப்பணிக்குழுத் தலைவர் நினைவாக அன்னதான மண்டபம் கட்டப்பட்டது. கோயிலுக்கு வரும் பக்தர்கள் தங்குவதற்கான விடுதியும், பூஜை செய்யும் அர்ச்சகருக்கு கோயில் அருகே வீடும் கட்டப்பட்டது. ஆற்றுக் கன்னிமார், புற்றுநாகர், செல்வ விநாயகர் திருக்கோயில்கள் புதியதாக கட்டி தங்கம்மன் ஆலயத்தை மேலும் அழுகுற திருப்பணி செய்து 6-2-2003-ல் மூன்றாவதாக திருக்குட நீராட்டுப் பெருவிழா வெகுசிறப்பாக செய்யப்பட்டது.  
அருள்மிகு தங்கம்மன் திருக்கோயில் உடன் இணைந்த அருள்மிகு அக்னீஸ்வரர் – திரிபுரசுந்தரியம்மன் கோயில்கள் நொய்யல் ஆற்று ஒரத்துப்பாளையம் அணையில் மூழ்கி விட்ட படியால் தங்கம்மன் கோயில் அருகே மேற்படி சுவாமிகளுக்கும், அதற்குரிய பரிவார தெய்வங்களுக்கும் புதிய கோயில்கள் கட்டி 24-6-2005-ல் திருக்குட நீராட்டு விழா சிறப்பாக செய்யப்பட்டது.  
தங்கம்மன் கோயிலுக்கு வரும் வழியில் அலங்கார வளைவும், தங்கம்மன் கோயில் அருகே மணி மண்டபமும் கட்டப்பட்டது.
பக்தர்கள் பொங்கல் வைப்பதற்கு வசதியாக மண்டபம் கட்டப்பட்டது.
# கொடுமணல் தங்கம்மன் கோயில்

## வரலாறு

### போக்குவரத்து

தினசரி திருப்பூரிலிருந்து அரசு நகரப் பேருந்துகள் தங்கம்மன் கோயிலுக்கு வந்து போகின்றன.
# கொடுமணல் தங்கம்மன் கோயில்

## வரலாறு

### திருவிழாக்கள்

ஆண்டு தோறும் ஆடி மாதம் 18-ம் நாள் ஆடிப் பண்டிகை விழாவும், அதற்கு அடுத்துவரும் புதன்கிழமை பொங்கல் திருவிழாவும் சிறப்பாக நடத்தப்பட்டு வருகிறது.
# கொடுமணல் தங்கம்மன் கோயில்

## வரலாறு

### அன்னதானம்

தங்கம்மன் ஆலயத்தில் நடைபெறுகின்ற சிறப்பு வழிபாட்டு நிகழ்ச்சிகளுக்கும், திருவிழக்களுக்கும் வருகின்ற பக்தர்களுக்கு தொடர்ந்து கடந்த 20 வருடங்களாக அன்னதானம் செய்யப்பட்டு வருகிறது.
# கொடுமணல் தங்கம்மன் கோயில்

## அருள்மிகு தங்கம்மன் திருவருட்பாடல்கள்

### காப்பு

அகர முதலைங்கரன் ஆறுமுகன் பொன்னம்பலவன்  
அம்பிகை திருச்சிற்றம்பலவன் திரு அரங்கன்  
தங்கம்மன் தாயவர்களின் அடித்தாமரைகள் சிரமேற் காப்பு  
-ஸ்ரீ வித்யா அம்மா
# கொடுமணல் தங்கம்மன் கோயில்

## அருள்மிகு தங்கம்மன் திருவருட்பாடல்கள்

### தங்கம்மன் துதி

ஓம் பிராமணி போற்றி  
ஓம் நாராயணி போற்றி  
ஓம் மகேசுவரி போற்றி  
ஓம் கெளமாரி போற்றி  
ஓம் வராகி போற்றி  
ஓம் இந்திராணி போற்றி  
ஓம் ருத்திராணி போற்றி  
ஓம் சப்தமாதா தேவி போற்றி  
ஓம் தங்கம்மன் தாயே போற்றி
# கொடுமணல் தங்கம்மன் கோயில்

## அருள்மிகு தங்கம்மன் திருவருட்பாடல்கள்

### பழங்கால எட்டுச்சுவடிப் பாடல்

காஞ்சிமாநதி தன்னிலே வளர் கண்ணிமாமயி லன்னமே  
கருதலாடரும் இனிய வேடரும் பணிபதாம்புய பூரணி  
வாஞ்சயாகவே மலர் பதந்தனை மனதில் வைத்திடும் அன்னையே  
வளமையாகவே பவிசு பாக்கியம் அருளுகாரணிவல்லியே  
பூஞ்சோலை நீள் வாவி தாமரைப் பொய்கை நீறு நீராடியே  
புண்ணியரூபி புரந்தரி சத்தி பூரணி கவுமாறியே  
ஆய்ந்தமிழ் அறுபத்து நாலுகலைக் கானவள் நீருபியே  
ஆதி கொடுமணல் தன்னிலே வளர் ஆயி தங்கமரம்மனே
# ஒழிமுறி

**ஒழிமுறி, **ஆங்கிலத்தில் ('divorce record') 2012இல் வெளிவந்த மலையாளத் திரைப்படம். இந்தப்படம் தென்திருவிவாதங்கூர் நாடாக இருந்த இன்றைய குமரிமாவட்டத்தில் இருந்த மருமக்கள் வழி சொத்துரிமை அமைப்பின் சிக்கல்களைச் சொல்கிறது. ஒழிமுறி என்றால் திருமண முறிவு பத்திரம் ('divorce record') என்று பொருள்.
# ஒழிமுறி

## கதை

72 வயதான தாணுபிள்ளையை அவர் மனைவி மீனாட்சிப்பிள்ளை தன் 55 ஆவது வயதில் விவாகரத்து செய்ய விரும்பி நீதிமன்றத்தில் வழக்கு தொடுக்கும்போது படம் ஆரம்பமாகிறது. இந்த வயதில் விவாகரத்து கோர என்ன காரணம் என்று தாணுபிள்ளையின் வழக்கறிஞரான அருமைநாயகத்தின் உதவியாளர் பாலாமணி அறிய முயல்கிறாள்.  
பாலாமணி மீனாட்சிப்பிள்ளையின் மகன் சரத் சந்திரனிடம் நெருக்கமாகிறாள். மெதுவாக அந்த உறவின் உள்ளடுக்குகள் தெரியவருகின்றன. தாணுபிள்ளை மிகமிகக் குரூரமான குணம் கொண்ட ஓர் கணவர், கோபம் மிகுந்த அப்பா என்ற சித்திரம் அவளுக்கு கிடைக்கிறது. தாணுபிள்ளை மருமக்கள்தாய குடும்பப் பின்னணி கொண்டவர். அவள் மக்கள்தாய குடும்பத்தைச்சேர்ந்த மீனாட்சிப்பிள்ளையை திருமணம் செய்ததே அவள் தன் சொல்படி வாழ்வாள் என்பதனால்தான். மனைவியை தன் அடிமையாக நடத்துகிறார் தாணுபிள்ளை.  
அதற்குக் காரணம் தாணுபிள்ளையின் இளமை வாழ்க்கை. அவரது அம்மா காளிப்பிள்ளை கம்பீரமான பெண்மணி. சுதந்திரமானவர். அவர் தாணுபிள்ளையின் தந்தை மல்லன் சிவன்பிள்ளையை உதறிவிட்டு இன்னொருவரை கணவராக ஏற்றாள். மல்லன் சிவன்பிள்ளை அனாதையாக செத்தார். அந்த நினைவுதான் தாணுபிள்ளையை பெண்ணை அடிமையாக்கவேண்டும் என்ற எண்ணம் கொண்டவராக ஆக்குகிறது  
கதை இரண்டாம் பகுதிக்குச்செல்லும்போது தாணுபிள்ளையின் மனம் வெளிப்படுகிறது. அவர் தன் மகன் மீது பேரன்புகொண்டவராக இருக்கிறார். தன் அன்னைமேல்கூட உள்ளூர அன்புடையவர் அவர். தாணுபிள்ளையை மெதுவாக புரிந்துகொள்ளும் மீனாட்சிப்பிள்ளை ஒரு பெண் பெண்ணுக்கான எல்லா கடமைகளையும் செய்யும்போதே சுதந்திரமாகத்தான் இருந்தாகவேண்டும் என்றும் முடிவுசெய்கிறார். ஆகவே அவர் விவாகரத்து கோருகிறார்.
# ஒழிமுறி

## நடிகர்கள்

- லால் (தாணுபிள்ளை)
- மல்லிகா (மீனாட்சிப்பிள்ளை)
- பாவனா (பாலா)
- ஆசிஃப் அலி (சரத்)
- ஸ்வேதாமேனன் (காளிப்பிள்ளை)
- எம். ஆர். ஹரிகுமார்
- பாலாஜி
- அய்யப்ப பைஜூ
- நந்து
# ஒழிமுறி

## தொழில்நுட்பம்

ஒழிமுறி மதுபால் இயக்கிய இரண்டாவது படம். விருதுகள் பெற்ற தலைப்பாவுக்குப் பின் மதுபால் இயக்கிய படம் இது.
:இசை - பிஜிபால்.
:ஒளிப்பதிவு - அழகப்பன்.
:பாடல்கள் - ஜெயமோகன், வயலார் சரத்சந்திர வர்மா.
:கதை, திரைக்கதை, வசனம் - ஜெயமோகன்
# ஒழிமுறி

## பின்னணி

எழுத்தாளர் ஜெயமோகன் பாஷாபோஷினி இதழில் தன் சுயசரிதைக்குறிப்பாக எழுதிய கட்டுரைகள் மாத்ருபூமி பதிப்பகத்தால் ‘உறவிடங்கள்’ என்றபேரில் தொகுக்கப்பட்டுள்ளன. அந்த கட்டுரைகளின் அடிப்படையில் ஜெயமோகன் எழுதிய கதை, திரைக்கதை, வசனம் இந்தப்படத்தில் உள்ளது.
# ஒழிமுறி

## விமர்சனம்

ஒழிமுறி மலையாளவிமர்சகர்களால் ஒரு கிளாசிக் என்று கொண்டாடப்பட்டது. நூற்றுக்கும் மேற்பட்ட விமர்சனங்கள் இதற்கு எழுதப்பட்டன. எல்லா விமர்சனங்களுமே மிகச்சிறந்த திரைக்கதை, இயக்கம், நடிப்பு கொண்ட படம் என இதை பாராட்டியிருந்தன. ஒழிமுறிபற்றி கலாச்சார இதழ்களில் விரிவான ஆய்வுக்கட்டுரைகள் வெளியாகியிருக்கின்றன
# ஒழிமுறி

## விருதுகள்

ஒழிமுறி 2012 கோவா திரைவிழாவுக்கும் இந்தியன் பனோரமாவுக்கும் தேர்வாகியது.  
- துபாய் திரைவிழா
- திருவனந்தபுரம் திரைவ்ழா
- 2012 மனொரமா விருது சிறந்த நடிகைக்காக ஸ்வேதாமேனனுக்குக் ஒழிமுறிக்காக கிடைத்தது
- 2012க்கான கேரள அரசு விருதுகளில் மிகச்சிறந்த இரண்டாம் படம் என ஒழிமுறி தேர்ந்தெடுக்கப்பட்டது. இசைக்காக பிஜிபால் உடையலங்காரத்துக்காக ஆகியோர் விருதுபெற்றார்கள்
- 2012க்கான சிறந்த நடிகர்களுக்கான தேசியவிருதில் லால் ஒழிமுறிக்காக மூன்றாமிடத்தில் இருந்தார். ஜூரி சிறப்புக்குறிப்பு அளிக்கபப்ட்டது
- 2012க்கான கேரள திரை விமர்சகர் கூட்டமைப்பின் விருது சிறந்த நடிப்பு [லால்] சிறந்த படம், சிறந்த திரைக்கதை [ஜெயமோகன்] வழங்கப்பட்டது
- 2012க்கான டி ஏ ஷாகித் திரைக்கதை விருது ஜெயமோகன்-க்கு வழங்கப்பட்டது
# முட்டம், இடுக்கி மாவட்டம்

**முட்டம்** கேரளா மாநிலத்தில் இடுக்கி மாவட்டத்தில் உள்ள ஒரு கிராம பஞ்சாயத்து. கொச்சியிலிருந்து சுமர் 66 கிலோமீட்டர் கிழக்கு தென் திசையில் இருக்கிறது. இங்கு இந்துக்கள், கிறித்தவர்கள், இசுலாமியர்கள் சேர்ந்து ஒற்றுமையாக வாழ்கின்றனர்.
# முட்டம், இடுக்கி மாவட்டம்

## இதே பெயர் கொண்ட இடங்கள்

கேரளத்திலும் தமிழ்நாட்டிலும் பல்வேறு பகுதிகளில் "முட்டம்" என்ற பெயரில் பல ஊர்கள் உள்ளன.  
1. தொடுபுழா(தொடுபுழை) - முட்டம்
1. கன்னியாகுமரி - முட்டம்,
1. ஹரிப்பாடு- முட்டம்,
1. சேர்த்தலா(சேர்த்தலை) - முட்டம்,
1. ஆலுவா - முட்டம்,
1. கண்ணூர் - முட்டம், (பய்யங்காடி)
1. தொடுபுழா - ஏழுமுட்டம்
1. காசர்கோடு - முட்டம்
1. கோயம்புத்தூர் - முட்டம் (கொங்கு பகுதியில்)
1. கடலூர் - முட்டம் (காட்டுமன்னார்கோயில் தாலுக்கா),
1. நாகப்பட்டினம் - முட்டம்
1.
# முட்டம், இடுக்கி மாவட்டம்

## சுற்றுலாத் தலங்கள்

### மலங்கரா அணைக்கட்டு

இது தொடுபுழாயாறில் அமைந்திருக்கும் ஒரு அணை. மூலமற்றம் இடுக்கி மின்சார உற்பத்தி நிலையத்திலிருந்து வெளியே வருகிற் தண்ணீரை சேமிப்பதற்காகக் கட்டின அணையாகும். இங்கு ஒரு பூங்கா மற்றும் படகுத்துறையும் சுற்றுலா பயணிகளுக்காக அமைந்திருக்கிறது.
# முட்டம், இடுக்கி மாவட்டம்

## சுற்றுலாத் தலங்கள்

### இலவீழாபூஞ்சிரா

இந்த சுற்றுலாத் தலம் முட்டத்திலிருந்து 10 கி.மீ., தொடுபுழாவிலிருந்து 18 கி.மீ., கோட்டயத்திலிருந்து 55 கி.மீ. தொலையளவில் இருக்கிறது.இலவீழாபூஞ்சிரா என்ற பெயரின் கருத்து இலை உதிராமல் இருக்கிற ஒரு பசுமையான பள்ளத்தாக்கு. பல பார்வையாளர்கள் இங்கு வருகின்றனர் குறிப்பாக மலையேறுபவர்கள்ககாக ஒரு சிறந்த சுற்றுலா தலம். இங்கு நீங்கள் நான்கு குன்றுகள் நடுவிலேயே ஒரு பசுமையான தாவரங்கள் நிறைந்த பள்ளத்தாக்கு பார்க்க முடியும். இந்த மலைகளின் ஒரு மலையான குடயத்தூர் விந்தியன் உச்சியிலிருந்து இடுக்கி, கோட்டயம், எர்ணாகுளம், ஆலப்புழா, பத்தனம்திட்டா மற்றும் திருச்சூர்மாவட்டங்களில் பெரும் பகுதிகளை பார்வையிட முடியும்.
# முட்டம், இடுக்கி மாவட்டம்

## சுகாதாரம்

மக்கள் முக்கியமாக சுகாதார தேவைகளுக்கு அலோபதி மற்றும் ஆயுர்வேதம் சார்ந்தது. ஒரு ஆரம்ப சுகாதார நிலையம் மற்றும் தனியார் மருத்துவமனைகள் இங்கு இயங்குகின்றன.
# முட்டம், இடுக்கி மாவட்டம்

## கல்வி நிறுவனங்கள்

- மகாத்மா காந்தி பொறியியல் பல்கலைக்கழக கல்லூரி தொடுபுழா இந்த கிராமத்தில் அமைந்துள்ளது.
- அரசு பாலிடெக்னி கல்லூரி, முட்டம்
- தொழில்நுட்ப மேல்நிலைப்பள்ளி, முட்டம்
- அரசு உயர்நிலை பள்ளி, முட்டம்
- புனித தாமஸ் உயர்நிலை பள்ளி, துடங்கநாடு
- ஷாந்தாள் ஜோதி பப்ளிக் பள்ளி, முட்டம்.
- பஞ்சாயத்து எல்பி பள்ளி, இல்லிசாரி.
- ஷ்ரபுல் இஸ்லாம் மதராசா
- அரசு உயர்நிலை பள்ளி: முந்தைய அது ஸ்ரீ லக்ஷ்மி விலாசம் சம்ச்க்ரிதா பாடாசாலா என்று அழைக்கப்பட்டிருந்தது. இது இந்த கிராமத்திலேயே ஒரு பழைய கல்வி நிறுவனம் ஆகும்.
# முட்டம், இடுக்கி மாவட்டம்

## வங்கிகள்

- திருவாங்கூர் ஸ்டேட் வங்கி (விவசாயம்) முட்டம் - துடங்கநாடு
- பெடரல் வங்கி, முட்டம்.
- தொடுபுழா நகர வங்கி, முட்டம்.
- முட்டம் சேவை கூட்டுறவு வங்கி, முட்டம்
- இடுக்கி மாவட்ட கூட்டுறவு வங்கி, முட்டம்
- துடங்கநாடு சேவை கூட்டுறவு வங்கி, துடங்கநாடு
- தென் மலபார் கிராமின் வங்கி, முட்டம்.
# முட்டம்

இதே பெயரைக் கொண்ட ஊர்கள் தமிழ்நாட்டில், கேரளத்திலும் அமைந்துள்ளன.
- முட்டம், இடுக்கி மாவட்டம்
- முட்டம், கன்னியாகுமரி மாவட்டம்
- 1. தொடுபுழா - முட்டம்,
- 2. தொடுபுழா - ஏழுமுட்டம்
- 3. ஆலுவா - முட்டம்
- 4. காசர்கோடு - முட்டம்
- 5. சேர்த்தலா - முட்டம்
- 6. ஹரிப்பாடு - முட்டம்
- 7. கண்ணூர் - முட்டம் (பய்யாங்காடி)
- 9. கடலூர் - முட்டம் (காட்டுமன்னார்கோயில் வட்டம்)
- 10. நாகப்பட்டினம் - முட்டம்
- 11. கோயம்புத்தூர் - முட்டம்
# முட்டம், கன்னியாகுமரி மாவட்டம்

**முட்டம் (Muttom)**, தமிழ்நாடு மாநிலத்தின் கன்னியாகுமரி மாவட்டத்தில் அமைந்துள்ள ஓர் ஊராகும். அழகிய கடற்கரையைக் கொண்டிருப்பதால் இவ்வூர் சுற்றுலாத்தலமாகவும் விளங்குகிறது. மீன்பிடித்தல் முதன்மைத் தொழிலாகும். பழைமையான சகல புனிதர் கத்தோலிக்க ஆலயமும், பழமையான கலங்கரை விளக்கமும் இங்குள்ளன.
# முட்டம், கன்னியாகுமரி மாவட்டம்

## கடல் வாழுயிரியல்

முட்டம் கடலில் மொத்தம் 92 கடற்பாசிகள் கண்டுபிடிக்கப்பட்டுள்ளன. அவற்றில் 42 பேரினங்களும் 28 குழுக்களும் அடங்கும்.
# முட்டம், கன்னியாகுமரி மாவட்டம்

## முட்டம் கலங்கரை விளக்கம்

முட்டம் கலங்கரை விளக்கம் அமைந்துள்ள மொத்த நிலப்பரப்பு 11.41 கெக்டர் (28.19 ஏக்கர்) ஆகும்.
# சட்டப்படி

***டெ ஜூரே *** (de jure, அல்லது ***de iure***), தமிழாக்கமாக **சட்டப்படி** என்ற சட்டம் சார் சொல் இலத்தீன் மொழியின் வேரிலிருந்து பெறப்பட்டதாகும். இலத்தீனில் **டெ** என்பது தொடர்புடையது, குறித்தானது எனவும் **ஜூரே** என்பது சட்டம் என்பதையும் குறிக்கிறது. இதனை வேறுபாடாக *நடைமுறைப்படி* (de facto) என்ற சட்டவழக்குக்கிற்கு மாறாக காணலாம். அரசியல் அல்லது சட்டபூர்வ நிலைகளை விளக்கும்போது இந்த இரு சொற்களும் பயன்படுத்தப்படுகின்றன.  
சட்ட கலைச்சொற்களில், *டெ ஜூரே* என்பது "சட்டம் குறித்தானது" என்பதற்கும் பயனாகிறது. ஓர் நடைமுறையை, காட்டாக வாய்மொழி உறுதிகளை மதிப்பது என்பதை சட்டம் எதுவும் வரையறுக்காவிடினும், மக்கள் கடைபிடிக்கலாம்.
# சட்டப்படி

## எடுத்துக்காட்டுக்கள்

இதன் பொருள் சட்டத்தின் பார்வையில் அப்காசியா நிலப்பகுதி ஜோர்ஜியா நாட்டின் பகுதியாகும்; ஆனால் உண்மையில் அது தன்னாட்சி பெற்றது.  
பில் கிளின்டனின் *சட்டப்படியான* பெயர் வில்லியம் ஜெஃபர்சன் கிளின்டன். இதுவே அலுவல்முறை ஆவணங்களில் புழங்கும் பெயராகும். இவரது *நடைமுறைப்படியான* பெயர் அவரை அனைவரும் அழைக்கும் பில் கிளின்டனாகும்.
# சட்டப்படி

## இதனையும் காண்க

- *நடைமுறைப்படி*
# சட்டப்படி

## சான்றுகோள்கள்

fr:Liste de locutions latines#D
# விக்கிப்பீடியா:கோரப்படும் கட்டுரைகள்/நடப்பு நிகழ்வுகள்

நாள்தோறும் செய்தித்தாள்களில் படிக்கும் தகவல்களின் தலைப்புகளை இங்கே சேகரிக்கலாம். கொலை, கொள்ளை, சிறு விழாக்கள் தவிர குறிப்பிடுதன்மை கொண்ட அரசு சார் அமைப்புகள், அன்றாட நாட்டு, மாநில, மாவட்ட, விளையாட்டு நிகழ்வுகளைக் கொண்டு தரவுகளை இற்றைப்படுத்தல், சந்தைக்கு வந்த புதிய வாகன, மின்னணுப் பொருட்கள் ஆகினவற்றை இப்பகுதியில் இற்றைப்படுத்தலாம்.
தலைப்புகளை இங்கு சேமித்து வைத்தால் நூற்றுக்கணக்கானவை கிடைக்கும். அதிக பயனர்கள் இயங்கும்போது அவரவர் விருப்பத்திற்கு இக்கட்டுரைகளை உருவாக்கலாம். தேவையான தலைப்புகளை முன்பே சேமித்து வைத்தால் பின்னர் உருவாக்க வசதியாயிருக்கும்.  
விக்கிப்பீடியாவிலும், விக்கிச்செய்திகளிலும் இத்திட்டத்தை நடைமுறைப்படுத்தலாம்.
மற்றவற்றை பேச்சுப்பக்கத்தில் உரையாடலாம்.  
**ஏற்கனவே உள்ள கட்டுரைகளை கீழேயிருந்து நீக்கவும்**
# விக்கிப்பீடியா:கோரப்படும் கட்டுரைகள்/நடப்பு நிகழ்வுகள்

## இடங்கள்

- மிற்றான்டு, மிட்ரான்ட் (தென்னாப்பிரிக்கா)
- குனார் மாகாணம், ஆப்கானிஸ்தான்
- மௌலம்ரியுங், மியான்மர் நகரம்
- https://en.wikipedia.org/wiki/Lobamba
- :en:British Annexation of Assam (பிரிட்டனின் ஆட்சிக்காலத்தில் அசாம்)
- ஷ்ரவஸ்தி, உத்தரப் பிரதேசம்
- சினார், கஷ்மீர்
- தஞ்சோங் காத்தோங்
- ஜலான் ஈனோஸ்
- ஜலான் புக்கிட் மேரா
- dhaligaon
- கோரக்பூர் மக்களவைத் தொகுதி
- :en:Athirappilly (அதிரப்பிள்ளி)
- havelock island (A&N)
- neil island (A&N)
- ஜஸ்வந்துகர் போர் நினைவகம்
- ஆந்திரத்தின் கிருஷ்ணா மாவட்டம் தொடர்புடையவை
- கர்நாடகத்தின் சிக்கமகளூர் மாவட்டம் தொடர்புடையவை
- pavullarakonda
- sankaram
- bavikonda
- rushikonda beach
- simhachalam
- Indhira Gandhi Zoological Park
- Bhalukpong, AP
- Parshuram Kund
- ஆளுநர் மாளிகை
# விக்கிப்பீடியா:கோரப்படும் கட்டுரைகள்/நடப்பு நிகழ்வுகள்

## நிறுவனங்கள் & அமைப்புகள்

- indian humanist union
- madhya pradesh tourism
- கேரள சுற்றுலாத்துறை
- தாட்கோ, தமிழ்நாடு அரசின் அமைப்பு
- புளூ கிராஸ், விலங்குகள் தொடர்பான அமைப்பு
- :en:Member states of the International Atomic Energy Agency
- :en:Mumbai Metropolitan Region Development Authority
- :en:Mumbai Port Trust
# விக்கிப்பீடியா:கோரப்படும் கட்டுரைகள்/நடப்பு நிகழ்வுகள்

## நிறுவனங்கள் & அமைப்புகள்

### கல்வி

- டர்பன் தொழில் நுட்பக் கழகம்
- டர்பன்-வெஸ்ட்வில்லே பல்கலைக்கழகம்
- கோட்டா பல்கலைக்கழகம் university of kota
- கராச்சி பல்கலைக்கழகம் university of karachi
- சைபீரியப் பல்கலைக்கழகம்
- lovely institute of technology, punjab
# விக்கிப்பீடியா:கோரப்படும் கட்டுரைகள்/நடப்பு நிகழ்வுகள்

## ஆட்கள்

### அரசியல்/பொது

- ஜார்ஜியா நாட்டு அதிபர்
- விக்ரம் சிங், இந்திய இராணுவத் தளபதி
- பிரபுல் படேல்
- ரவிகிசன், ஜன்பூர் தொகுதி
- :en:Yogendra Singh Yadav (யோகேந்திர சிங் யாதவ்)
- பங்காரு அடிகள்
- ராஜீவ் சுக்லா
- அட்டாக் பாண்டி
- public information officer
- இந்தியாவில் சகிப்பின்மை (2015)
# விக்கிப்பீடியா:கோரப்படும் கட்டுரைகள்/நடப்பு நிகழ்வுகள்

## ஆட்கள்

### அரசியல்/பொது

#### பத்ம விருதுகள் பெற்றவர்கள்

- ரோத்தம் நரசிம்மா
- செய்யது ஹைதர் ராஜா
- உஸ்தாத் அப்துல் ரஷீத் கான்
- ஏ. எஸ். பிள்ளை
- கவுரி சங்கர்
- கணேஷ் குமார் மணி
# விக்கிப்பீடியா:கோரப்படும் கட்டுரைகள்/நடப்பு நிகழ்வுகள்

## ஆட்கள்

### விளையாட்டு

- Aaron Hernandez ஆரோன் ஹெர்னாண்டெஸ்
- Adrian Peterson ஆட்ரியன் பீட்டர்சன்
- Kevin Ware கெவின் வேர்
- Gareth Bale கேரெத் பேல்
- Fabregas
- Suarez
- Phil Mickelson
- :en:Mandeep Singh (field hockey)
# விக்கிப்பீடியா:கோரப்படும் கட்டுரைகள்/நடப்பு நிகழ்வுகள்

## ஆட்கள்

### கலை

- கோபி சந்து நரங், உருது மொழிப் புலவர்
# விக்கிப்பீடியா:கோரப்படும் கட்டுரைகள்/நடப்பு நிகழ்வுகள்

## ஆட்கள்

### கலை

#### திரைத்துறையினர்

- Shraddha Kapoor ஷ்ரத்தா கபூர்
- japji khaira
- நீரு பாஜ்வா neeru bhajwa
- tisca chopra
- tena desae
- ரீனா ராணி, நடிகை
- Huang Wenyong
- Cory Monteith கோரி மொண்டீத்
- :en:B. K. Adarsh
# விக்கிப்பீடியா:கோரப்படும் கட்டுரைகள்/நடப்பு நிகழ்வுகள்

## ஆட்கள்

### கலை

#### பிற

- Behati Prinsloo
- Talia Castellano
# விக்கிப்பீடியா:கோரப்படும் கட்டுரைகள்/நடப்பு நிகழ்வுகள்

## சமூகம் & பண்பாடு

### இயல் இசை

- urumula natyam
- ghato natyam
# விக்கிப்பீடியா:கோரப்படும் கட்டுரைகள்/நடப்பு நிகழ்வுகள்

## சமூகம் & பண்பாடு

### வரைகலை

- meme மீம், மீமீ
- ஜார்விஸ், அவெஞ்சர்ஸ் iron man 2, iron man (comics), jarvis, characters of avengers and related characters and technologies used.
- மேன் ஆஃப் ஸ்டீல் Man of Steel
- Ultron அல்டிரான்
# விக்கிப்பீடியா:கோரப்படும் கட்டுரைகள்/நடப்பு நிகழ்வுகள்

## சமூகம் & பண்பாடு

### திரைப்படங்கள்/நாடகங்கள்

- போஜ்புரி திரைப்படத்துறை (போஜ்பூரி சினிமா)
- யக்ஷகானம், யட்சகானம் yaksha ganam
- மர்டர் 3
- சுண்டாட்டம் (திரைப்படம்)
- முனிச் இன் இந்தியா, திரைப்படம்
- மாயமோகினி, திரைப்படம்
- மை பாஸ், திரைப்படம்
- கில்லாடி 786, திரைப்படம்
- தலாஷ், திரைப்படம்
- கெட் த கிரிங்கோ, திரைப்படம்
- ஹோட்டே டிரான்சில்வானியா, திரைப்படம்
- பிளேயிங் பார் கீப்ஸ், திரைப்படம்
- 10 எம்மெல் லவ்
- பேஸ் 2 பேஸ்
- த டிவிலைட் சாகா:பிரேக்கிங் டான் பார்ட் 2
- பில்ஹணன், 1948 திரைப்படம்
- ஹரிதாஸ், 2013 திரைப்படம்
- சில்லுன்னு ஒரு சந்திப்பு
- Bigg Boss 7 பிக் பாஸ் 7
- Ram Leela ராம் லீலா
- ஏவுடு
- ABCD ஏபிசிடி
- தி க்ரூட்ஸ், திரைப்படம்
- ஹிம்மத்வாலா, புதிய இந்தித் திரைப்படம்
- OBLIVION
- D Day டி டே
- Datsun டட்சன்
- Ship Of Theseus ஷிப் ஆஃப் தீசியஸ்
- Pacific Rim பசிஃபிக் ரிம்
- Bhaag Milkha Bhaag பாக் மில்க்கா பாக்
- தி ஹோஸ்ட் , ஆங்கிலத் திரைப்படம்
- :en:Whistle (Kannada film) (விசில்)
- ஸ்ரீ ராம ராஜ்ஜியம்
- Nautanki Saala
# விக்கிப்பீடியா:கோரப்படும் கட்டுரைகள்/நடப்பு நிகழ்வுகள்

## சமூகம் & பண்பாடு

### உணவுகள்

- கட்லெட்
- attu (sweet)
# விக்கிப்பீடியா:கோரப்படும் கட்டுரைகள்/நடப்பு நிகழ்வுகள்

## சட்டம்

- வன உயிர்கள் பாதுகாப்புச் சட்டம், 1972, இந்தியா
- சுவீடனின் ஊடகத்திற்கு உரிமை அளிக்கும் சட்டம், 1766
- உணவுப் பாதுகாப்பு மற்றும் தரப்படுத்தல் சட்டம், 2006
# விக்கிப்பீடியா:கோரப்படும் கட்டுரைகள்/நடப்பு நிகழ்வுகள்

## நிகழ்வுகள்

- festivals in goa
- :en:List of cultural and technical festivals in IITs and NITs (ஐ.ஐ.டி, என்,ஐ.டி நிறுவனங்களில் கொண்டாடப்படும் விழாக்கள்)
- Singapore Poly Fire சிங்கப்பூர் பாலி ஃபயர்
- British Open Golf 2013
- நடிகர் சங்கத் தேர்தல், 2015
# விக்கிப்பீடியா:கோரப்படும் கட்டுரைகள்/நடப்பு நிகழ்வுகள்

## அறிவியல்

- biophotonics
- nano biophotonics
- Leap Motion
- :en:Robot Communications
# விக்கிப்பீடியா:கோரப்படும் கட்டுரைகள்/நடப்பு நிகழ்வுகள்

## அறிவியல்

### உளவியல்

- கூச்சம், உணர்வு
# விக்கிப்பீடியா:கோரப்படும் கட்டுரைகள்/நடப்பு நிகழ்வுகள்

## பொருட்கள்

- iPhone 5s ஐபோன் 5எஸ்
- Samsung Galaxy S4 சாம்சங் கேலக்சி எஸ்4
- Nokia Lumia 520 நோக்கியா லூமியா 520
- Nexus 4 நெக்சஸ் 4
- Xbox One எக்ஸ்பாக்ஸ் ஒன்
- Nexus 5 நெக்ஸஸ் 5
- HTC One எச். டி. சி ஒன்
- Blackberry 10 பிளாக்பெரி 10
- Samsung Galaxy Note 3 சாம்சங் கேலக்ஸி நோட் 3
- ஹெச். பி. என்வி எக்சு மடிக்கணினி
- Honda Amaze
# விக்கிப்பீடியா:கோரப்படும் கட்டுரைகள்/நடப்பு நிகழ்வுகள்

## பிற / வரிசைப்படுத்தப்படாதவை

- Lezu
- பாரத உணர்வு தினம் (பாரத் பாவனா திவாஸ்)
- அடுக்கிடுக்குத் தொடர்
- அடுக்குமாடி வீடுகள் (வீடுகளின் வகைகள்)]])
- கடவுளும் கந்தசாமிப் பிள்ளையும்
- Harlem Shake ஹார்லம் ஷேக்
- :en:Transport for London (லண்டனில் போக்குவரத்து)
- Chris Kelly கிரிஸ் கெல்லி
- Toto Results (Singapore)
# விக்கிப்பீடியா:கோரப்படும் கட்டுரைகள்/நடப்பு நிகழ்வுகள்

## விக்சனரிக்கு

டேக்கா, பரண், மீட்டுச்சொல், நடை, திஸ்ரம், சதுஸ்ரம், கண்டம், மிஸ்ரம், சங்கீரணம், கதி, அறுதி, முத்தாய்ப்புக் கோவை, மோரா, ஹாஸ்யம், முத்தாய்ப்பு, வக்காலத்து
# நடைமுறைப்படி

**டெ ஃபேக்டோ ** (*De facto*) அல்லது **நடைமுறைப்படி** என்ற சட்ட வழக்குச்சொல் இலத்தீன் மொழியிலிருந்து பெறப்பட்டதாகும். இதன் பொருள் நடப்பு வழக்கத்தின்படி என்பதாகும். இது பொதுவாக சட்டம், அரசமைப்பு, விதிமுறை தொடர்பில் *சட்டப்படி* என்பதற்கு மாறாகப் பயன்படுத்தப்படுகிறது. *சட்டப்படி* என்பது இயற்றப்பட்ட சட்டவிதிமுறைகளில் வரையறுக்கப்பட்டவாறு நிறுவப்பட்டது எனவும் *நடைமுறைப்படி* என்பது நிலவும் வழக்கங்களுக்கொற்ப நிறுவப்பட்டது எனவும் பொருள்படும்.  
இவற்றிற்கான எடுத்துக்காட்டாக, பில் கிளின்டனின் *சட்டப்படியான* பெயர் வில்லியம் ஜெஃபர்சன் கிளின்டன். இதுவே அலுவல்முறை ஆவணங்களில் புழங்கும் பெயராகும். இவரது *நடைமுறைப்படியான* பெயர் அவரை அனைவரும் அழைக்கும் பில் கிளின்டனாகும்.
# தியு யெ மொன் துவா

மரபுச்சின்ன மேலங்கியின் கேடயத்தின் கீழுள்ள சுருள்பட்டையில் இக்குறிக்கோளுரையைக் காணலாம்.]]
***தியொ யெ மோன் த்ருவா *** (*Dieu et mon droit*, ) என்பது இங்கிலாந்தில் பிரித்தானிய மன்னரின் குறிக்கோளுரை ஆகும். இது பிரித்தானிய அரச மரபுச்சின்னத்தில் கேடயத்தின் கீழுள்ள சுருள்பட்டியில் எழுதப்பட்டுள்ளது. இக்குறிகோளுரை ஆளுவதற்கான பேரரசரின் தெய்வீக உரிமையை குறிக்கிறது. இதனை முதன்முதலாக இங்கிலாந்தின் முதலாம் ரிச்சர்டு சண்டைகளின்போது பயன்படுத்தி வந்ததாகவும் பின்னர் இதையே இங்கிலாந்து அரசாட்சியின் அலுவல்முறை அரச மரபுச்சின்னத்தில் குறிக்கோளுரையாக 15வது நூற்றாண்டில் ஐந்தாம் ஹென்றி ஏற்றுக்கொண்டதாகவும் கருதப்படுகிறது.
# சபா பருவம்

மகாபாரதம் புத்தகம் 2 **சபா பர்வம்** - அசுரத்தச்சன் மயன் எப்படி இந்திரபிரஸ்தத்தில் அரண்மனையையும் சபையையும் கட்டினான் என்பதும், தர்மன் சூதாட்டத்தையும், பாண்டவர்கள் வனவாசம் செல்வதையும் விபரிக்கிறது.  
கிருஷ்ணன், அர்ஜூனன் மற்றும் பீமன் சேர்ந்து எப்படி, எதற்காக ஜராசந்தனைக் கொன்றார்ள் என்பதையும். தருமன் நடத்திய இராசசூய வேள்விக்காக அருச்சுனன், வீமன், நகுலன் மற்றும் சகாதேவன் பரத கண்டத்தின் நான்கு திசைகளில் உள்ள நாட்டு மன்னர்களுடன் போரிட்டு, திறை வசூலித்த செய்திகளும், கிருஷ்ணன் எவ்வாறு சிசுபாலனைக் கொன்றான் என்பதும், கௌரவர்களுடன் தருமன் ஆடிய சூதாட்டத்தில் தன் நாட்டை எவ்வாறு இழந்தான் என்பதை இப்புத்தகத்தில் விபரிக்கப்படுகிறது.
# சபா பருவம்

## உப பர்வங்கள்

இந்தப் புத்தகம் 9 உப பர்வங்களும் 80 பகுதிகளும் கொண்டது. கீழ்க்கண்டவை சபா பர்வத்தின் உப பர்வங்களாகும்.
:1. சபகிரியா பர்வம் (பகுதி: 1-4)
:2. லோகபாலா சபகயனா பர்வம் (பகுதி: 5-13)
:3. ராஜசுயம்வரம்பா பர்வம் (பகுதி: 14-19)
:4. ஜராசந்த வதை பர்வம் (பகுதி: 20-24)- இந்த உப பர்வத்தில்தான் கிருஷ்ணன், அர்ஜூனன், பீமன் மூவரும் சேர்ந்து, எப்படி ஏன் ஜராசந்தனைக் கொன்றார்கள் என்பது வருகிறது.
:5. திக்விஜய பர்வம் (பகுதி: 25-31)
:6. ராஜசுயிகா பர்வம் (பகுதி: 32-34)
:7. ஆர்கியஹரனா பர்வம் (பகுதி: 35-38)
:8. சிசுபால வதை பர்வம் (பகுதி: 39-44) - இந்த உப பர்வத்தில், ராஜசுய யாகத்தில் கிருஷ்ணன் சிசுபாலனைக் சபையின் நடுவே கொலவது
:9. தியுதா பர்வம் (பகுதி: 45-80) - இந்த உப பர்வத்தில்தான், துரியோதனனின் வற்புறுத்தலால் திருதராஷ்டிரன் பாண்டவர்களை சூதாட அழைப்பதும், சகுனி எவ்வாறு யுதிஷ்டிரனைத் தூண்டி அனைத்தையும் கவர்கிறான் என்பதும், பாண்டவர் 12 வருடம் வனவாசம் செல்லவும், ஓராண்டு தலைமறைவு வாழ்வு வாழவும் முடிவெடுக்கப்படுகிறது.
# பக்திவேதாந்த சுவாமி பிரபுபாதா

**பக்தி வேதாந்த சுவாமி பிரபுபாதா** (Abhay Charanaravinda Bhaktivedanta Swami Prabhupada: செப்டம்பர் 1, 1896 - நவம்பர் 14, 1977) (சமசுக்கிருதம்: अभयचरणारविन्द भक्तिवेदान्त स्वामीप्रभुपाद, வங்காள மொழி: অভয়চরণারবিন্দ ভক্তিবেদান্ত স্বামীপ্রভুপাদ,) என்பவர் இஸ்கான் எனப்படும் அகில உலக கிருஷ்ண பக்தி இயக்கத்தை நிறுவியவர் ஆவார். இந்நிறுவனத்திற்கு உலகெங்கிலும் 120 க்கும் மேற்பட்ட ஆசிரமங்கள், கல்வி நிறுவனங்கள், ஆலயங்கள் மற்றும் வைதீகப் பண்ணைகள் உள்ளன. 1896 ஆம் ஆண்டு இந்தியாவின் கல்கத்தா நகரில் பிறந்த இவரது ஆசான் பக்தி சித்தாந்த சரஸ்வதி கோசுவாமி ஆவார். பக்தி சித்தாந்த சரஸ்வதி கோசுவாமி பிரபல மத ஞானியும், அறுபத்து நான்கு கௌடிய மடம் என்றறியப்படும் வைதீக நிறுவனங்களை (சென்னை உட்பட) நிறுவியவர். வேத ஞானத்தை பிரச்சாரம் செய்வதற்காய் தமது வாழ்வை அர்பணம் செய்ய பிரபு பாதாவை ஒத்துக் கொள்ளச் செய்தார் குருதேவர். இவ்வாறு பிரபுபாதா, 1933'ல் (பதினொரு ஆண்டுகளுக்குப் பிறகு) அலகாபாத் நகரில் அவரது தீட்சை பெற்ற சீடரானார். பிரபு பாதா டெக்சாசில் டல்லஸ் நகரில் குருகுலப்பள்ளியை நிறுவி ஆதார, இடைநிலைக் கல்வியில் வைதீக முறையை மேற்கத்திய நாடுகளில் அறிமுகம் செய்தவர். உலகெங்கும் இயங்கிவரும் இப்பள்ளிகளின் கேந்திரம் இந்தியாவில் பிருந்தாவனம் என்னுமிடத்தில் நிறுவப்பட்டுள்ளது. பிரபுபாதாவின் இலக்கியத் தொண்டு மிகவும் குறிப்பிடத் தக்கவை. இந்திய இதிகாசங்கள் பலவற்றை இவர் ஆங்கில மொழியில் மொழிபெயர்த்துள்ளர். இவரது நூல்கள் உலக பாடசாலைகள் பலவற்றில் மேற்படிப்புக்கான பாடப் புத்தகங்களாக வைக்கப்பட்டுள்ளன. இவை நாற்பதுக்கும் மேற்பட்ட உலக மொழிகளில் மொழி பெயர்க்கப்பட்டு வெளியிடப்பட்டுள்ளன. 1972 இல் நிறுவப்பட்ட பக்தி வேதாந்த புத்தக நிறுவனம் பிரபு பாதாவின் நூல்களை மட்டும் வெளியிடுவதிலேயே இந்திய மத, தத்துவ ஞான நூற்களை வெளியிடும் உலகின் மிகப்பெரிய நூல் வெளியீட்டு நிறுவனமாகப் பெயர் பெற்றுள்ளது. பிரபு பாதா ஆறு கண்டங்களிலும் பதினான்கு முறைகளுக்கு மேல் பயணம் செய்து கிருஷ்ண பக்தி பற்றி உரையாற்றியுள்ளார்.
# பக்திவேதாந்த சுவாமி பிரபுபாதா

## இதனையும் காண்க

- சைதன்யர்
- கௌடிய வைணவம்
- அகில உலக கிருஷ்ண பக்திக் கழகம்
- பக்திசொரூப தாமோதர சுவாமி
# வன பருவம்

மகாபாரதத்தின் 18 பருவங்களில் மூன்றாவது பருவம் **வன பருவம்**. **ஆரண்யக பருவம்** அல்லது **ஆரண்ய பருவம்** என்றும் இது குறிப்பிடப்படுவது உண்டு. பாண்டவர்களின் 12 வருடக் காட்டு வாழ்வை விபரிக்கும் பருவம் இது.  
மகாபாரதத்தின் 18 பருவங்களில் மிக நீளமானது இதுவே. தருமன் சூரிய பகவானிடமிருந்து அட்சயப் பாத்திரம் பெறுதல், கிருஷ்ணன் அருளால் திரௌபதி, துர்வாச முனிக் கூட்டத்தவர்களின் பசியை போக்குதல், அரிச்சந்திரன், ஆணி மாண்டவ்யர் கதை, நளாயினி கதை, நள - தமயந்தி கதை, திரௌபதியை கவர்ந்து சென்றசெயத்திரதனை பாண்டவர்களால் அவமானப்படல், தருமனுக்கு மார்கண்டயே முனிவர் இராமாயண காவியம் கூறுதல், துரியோதனன் அவமானப்படல், அருச்சுனன் இந்திரலோகம் செல்தல் மற்றும் சிவனிடமிருந்து பாசுபத அஸ்திரம் பெறல், வீமன் அனுமரைக் காணல், இயட்சன் கேள்விகளுக்கு தருமன் பதில் கூறி, இறந்த தன் உடன்பிறந்தவர்களை உயிர்ப்பித்தல், வியாசர் மற்றும் நாரதர் தருமனை சந்தித்து மன ஆறுதல் கூறல், சத்தியபாமா திரௌபதிக்கு கூறுதல் ஆகியவை இதில் விவரிக்கப்படுகிறது.
# வன பருவம்

## உப பருவங்கள்

இந்தப் புத்தகத்தில் 13 உப பருவங்களும் 312 அத்தியாயங்களும் உள்ளன. கீழ்க்கண்டவை சபா பருவத்தின் உப பருவங்களாகும்.
:1. ஆரண்யக பருவம் (பகுதி: 1-10)
:2. கிர்மிரபதா பருவம் (பகுதி: 11)
:3. அர்ஜூனாபிகமன பருவம் (பகுதி: 12-37)
:4. கைராத பருவம் (பகுதி: 38-41)
:5. இந்திரலோகமன பருவம் (பகுதி: 42-51)
:6. நளோபாக்கியான பருவம் (பகுதி: 52-79)
:7. தீர்த்த யாத்ர பருவம் (பகுதி: 80-180)
:8. மார்கண்டேய சமஸ்ய பருவம் (பகுதி: 181-230)
:9. திரௌபதி-சத்யபாமா சம்வத பருவம் (பகுதி: 231-233)
:10. கோஷ யாத்ர பருவம் (பகுதி: 234-258)
:11. திரௌபதி-ஹரண பருவம் (பகுதி: 259-290)
:12. பதிவிரதா-மஹாத்மய பருவம் (பகுதி: 291-308)
:13. ஆரண்ய பருவம் (பகுதி: 309-312)
# காவேரி (எழுத்தாளர்)

தமிழில் **காவேரி** என்ற புனைபெயரில் எழுதி வரும் **லட்சுமி கண்ணன்** தமிழ், ஆங்கிலம் என இரு மொழிகளிலும் எழுதி வரும் படைப்பாளி. சிறுகதை, குறுநாவல், கவிதை, விமரிசனம், மொழிபெயர்ப்பு எனப்பல தளங்களிலும் எழுதி வருகிறார். தற்போது இவர் புதுதில்லியில் வசித்து வருகிறார்.
# காவேரி (எழுத்தாளர்)

## வாழ்க்கைக் குறிப்பு

1947ஆம் ஆண்டு மைசூரில் பிறந்த லட்சுமி கண்ணன், பள்ளிப்படிப்பு முடிந்ததும் இவரது குடும்பம் பெங்களூருக்கு இடம் பெயர்ந்தது. பள்ளிப்படிப்பை நிறைவு செய்தபின், தில்லி, கல்கத்தா (ஜாதவ்பூர்), கலிபோர்னியா பல்கலைக்கழகங்களில் ஆங்கில இலக்கியத்தில் இளங்கலை, மற்றும் முதுகலைக்கல்வி பயின்று, நோபல்பரிசு பெற்ற சால்பெல்லோவின் படைப்புக்களை ஆய்வு செய்தமைக்காக ஆங்கில இலக்கியத்தில் முனைவர் பட்டம் பெற்றார். இவர் பல்வேறு பல்கலைக்கழகங்களில் ஆங்கிலப் பேராசிரியராகவும், சிம்லாவில் உள்ள இந்தியன் இன்ஸ்டிடியூட் ஆஃப் அட்வான்ஸ்ட் ஸ்டடீஸ் என்ற அமைப்பில் ஆய்வாளராகவும் (fellow) பணியாற்றியிருக்கிறார். ஜே.வால்டர் தாம்சன் கம்பெனியில் முதுநிலை எழுத்தராகவும், மொழி ஒருங்கிணைப்பாளராகவும் பணியாற்றினார்.
# காவேரி (எழுத்தாளர்)

## இலக்கிய உலகில்..

தனது தமிழ் ஆக்கங்களைத் தானே ஆங்கிலத்தில் மொழிமாற்றம் செய்து வெளியிட்டு வருகிறார். இவரது படைப்புக்கள் ஆங்கிலம், பிரெஞ்சு, செருமன், அரபு, இந்தி, மராத்தி போன்ற மொழிகளில் மொழிபெயர்க்கப்பட்டுள்ளன. ஆங்கிலக்கவிதை நூல்கள், நாவல், குறுநாவல்கள், தமிழில் சிறுகதைத்தொகுப்புகள், புதினம் என இதுவரை இவரது 21 நூல்கள் வெளியாகியிருக்கின்றன.  
இவரது ஆங்கிலக் கவிதைகளும், பாலின வேறுபாடு, பின் காலனீயம், மொழியாக்க நுட்பங்கள் ஆகிய உள்ளடக்கங்களைக் கொண்ட இவரது பல ஆய்வுக் கட்டுரைகளும் இந்தியாவிலிருந்து வெளிவரும் இதழ்களில் மட்டுமல்லாது மேலைநாடுகளிலிருந்து வெளிவரும் பல்வேறு இலக்கிய இதழ்களிலும் வெளிவந்துகொண்டிருக்கின்றன.காவேரியின் படைப்புக்கள் பலவும் பல்வேறு பல்கலைக்கழகங்களின் பாடத் திட்டங்களில் இடம் பெற்றிருப்பதோடு எம்.ஃபில்., [இள முனைவர்] மற்றும் முனைவர் பட்ட ஆய்வாளர்களால் ஆய்வுக்கு உட்படுத்தப்பட்டுள்ளன.  
அமெரிக்கா, இங்கிலாந்து போன்ற நாடுகளில் நடைபெற்ற சர்வதேச எழுத்தாளர்களின் கருத்தரங்குகளிலும், உலக இலக்கியம் தொடர்பான பல்வேறு ஆய்வரங்கங்களிலும் [கேம்ப்ரிட்ஜ், மாண்ட்ரியால், பிரித்தானிய கவுன்சில், கலிஃபோர்னியா], தேசிய, சர்வதேசிய இலக்கிய, பண்பாட்டு உறைவிடத் திட்டங்களிலும், பன்னாட்டுக் கருத்தரங்கங்களிலும், ஜெய்ப்பூர் [2013, ஹைதராபாத் [2013 இலக்கிய விழாக்களிலும், சண்டிகர் சாகித்திய அகாதமி நடத்திய இலக்கிய விழாவிலும் [2012 சிறப்பு அழைப்பின் பேரில் காவேரி பங்குபெற்றிருக்கிறார்.
# காவேரி (எழுத்தாளர்)

## வெளிவந்த நூல்கள்

### சிறுகதைகள்

- *ஓசைகள்* (1984)
- *வெண்மை போர்த்தியது* (1991)
- இன்று மாலை என்னுடன்(1993),சென்னை,நர்மதா வெளியீடு.
- *எங்கும் வானம்* (2001)
- *காவேரி கதைகள்* (இரண்டு பாகங்களில், சிறுகதைத் தொகுப்புகள், மித்ர பதிப்பகம், 2007
‘முத்துக்கள் பத்து’-அமிர்தா பதிப்பகம்(2015)
# காவேரி (எழுத்தாளர்)

## வெளிவந்த நூல்கள்

### நாவல்

*ஆத்துக்குப் போகணும்* என்னும் இவரது நாவல்,வீடு என்னும் பருப்பொருளைப் பல்வேறு குறீயீட்டுத் தளங்களுக்கு எடுத்துச் செல்லும் நுண்ணியல்பு வாய்ந்தது. இதன் மூன்றாம் பதிப்பு அண்மையில் காலச்சுவடு வெளியீடாக வெளிவந்திருக்கிறது. தனது சிறுகதைகள் பலவற்றையும், ’ஆத்துக்குப் போகணும்’ என்னும் தனது புதினத்தையும் தானே ஆங்கிலத்தில் மொழிபெயர்த்து வெளியிட்டிருக்கிறார்.
# காவேரி (எழுத்தாளர்)

## வெளிவந்த நூல்கள்

### கவிதை நூல்கள்

- Impessions (1974)
- The Glow And The Grey (1976)
- Exiled Gods (1985)
- UNQUIET WATERS[2005]-New Delhi,Sahitya Akademi commemorating their Golden Jubilee celebrations,Ed.,By Keki N.Daruwala
# காவேரி (எழுத்தாளர்)

## வெளிவந்த நூல்கள்

### மொழிபெயர்ப்பு

#### ஆங்கிலத்தில்

தி. ஜானகிராமனின் *மரப்பசு* நாவல்- *Wooden Cow*  
இந்திரா பார்த்தசாரதியின் *திரைக்கு அப்பால்* நாவல் -*Through The Veils*
# காவேரி (எழுத்தாளர்)

## வெளிவந்த நூல்கள்

### மொழிபெயர்ப்பு

#### பிறமொழிகளில் மொழியாக்கம் செய்யப்பெற்ற காவேரி படைப்புக்கள்

##### ஆங்கிலம்(தன் படைப்புக்களைத் தானே பெயர்த்தவை)
- Going Home: Novel. ஆத்துக்குப் போகணும் நாவலின் ஆங்கிலப்பெயர்ப்பு, Translated from the original Tamil by the author, Orient BlackSwan, Delhi, 1998, 1999.
- India Gate and Other Stories: காவேரி எழுதிய தமிழ்ச்சிறுகதைகளின் ஆங்கில வடிவம்,Translated from the original Tamil by the author, Delhi, Orient BlackSwan, 1993.
- Parijata and Other Stories: காவேரி எழுதிய குறுநாவல், Translated from the original Tamil by the author. Delhi, National Publishing House, 1992.
- Rhythms: காவேரியின்’ஓசைகள்’, Translated from the original Tamil by the author. Delhi, Vikas Publishing House, 1986.
- Nandanvan & Other Stories, Translated from the original Tamil by the author. Delhi, Orient BlackSwan, 2011.  
##### இந்தி  
- Aakash hi Aakash: Penguin (with Yatra), 2007.
- Laya Baddh: Bharatiya Jnanpith, New Delhi, 1990, 2nd edition, 2007.
- Partein: K.K.Birla Foundation with Vaani Prakashan, New Delhi, 1996.
# காவேரி (எழுத்தாளர்)

## விருதுகள்

1.இவரது புனைகதைகளில் இடம்பெறும் விளிம்புநிலைப் பெண்கள் பற்றிய சித்தரிப்புக்காக ‘மஞ்சுளா ஸ்ரீனிவாஸ்’அறக்கட்டளையின் சிறந்த பெண்மணி விருது-2012  
2.‘சவ்யாயாசி சதுக்கம்’சிறுகதைக்கு இலக்கிய சிந்தனை பரிசு-1995
# காவேரி (எழுத்தாளர்)

## இணைப்புகள்

“Chitti” P.G.Sunderarajan on 'Engum Vaanam' in The Hindu Literary Review.
http://www.hindu.com/lr/2003/12/07/stories/2003120700270400.htm  
Malati Mathur’s review of 'Nandanvan' in The Book Review, Translation of the Tamil collection by the author.
http://www.thebookreviewindia.org/articles/archives-854/2012/April/4/bouquet-of-feeling.html  
Tulsi Badrinath’s review in Deccan Herald
http://www.deccanherald.com/content/217447/soulful-delights.html  
Hindu review of Nandanva by Seline Augustine
# காவேரி (எழுத்தாளர்)

## இலக்கியப்பங்கேற்புகள்

British Council Visitor to the University of Cambridge, U.K.;  
Writer-in-Residence on a Charles Wallace Trust Fellowship with the University of Kent at Canterbury, U.K.;  
Indian Participant at the International Writing Program at Iowa, USA;  
Writer-in-Residence, Sahitya Akademi, Delhi;  
Fellow, The Indian Institute of Advanced Study, Shimla,  
Indian Participant at the seminars organized by the International Feminist Book Fairs at Montreal, Toronto (Canada) and at Amsterdam (The Netherlands).
# இசுரீபன் லூவிசு

**இசுரீபன் ஃகென்றி லூவிச்** (ஆங்கிலம்: Stephen Henry Lewis, பிறப்பு நவம்பர் 11, 1937) ஒரு கனடிய இடதுசாரி அரசியல்வாதி, சமுக செயற்பாட்டாளர், ஊடகவியலாளர், அரசியல் தூதர், பேராசிரியர். 1970 களில் ஒன்ராறியோ மாகாணத்தின் புதிய சனநாயகக் கட்சியின் தலைவராக விளங்கினார். 1980 களின் நடுவில் ஐக்கிய நாடுகளுக்கான கனடிய தூதராக நியமிக்கப்பட்டார். 1990 களில் பல்வேறு ஐ.நா முகாமைகளில் பணியாற்றினார். 2000 களில் இவர் ஆப்பிரிக்காவில் எச்.ஐ.வி/எயிட்சு தொடர்பான சிறப்பு தூதராக செயற்பட்டார். தற்போது இவர் ரயர்சன் பல்கலைக்கழகத்தில் ஒரு கொளவரவ பேராசிரியராகப் பணிபுரிகிறார், தொடர்ந்து சமுக விடயங்கள் தொடர்பாக குரல் எழுப்பி வருகிறார். இவரது தலைமையில் இயங்கும் இசுரீபன் லூவிசு அறக்கட்டளை எய்ட்சால் பாதிக்கப்பட்டவர்களுக்கு உதவிகள் செய்து வருகிறது.
# டேவிட் சசூக்கி

**டேவிட் ரக்யோசி சசூக்கி** (ஆங்கிலம்: David Takayoshi Suzuki, பிறப்பு மார்ச் 24, 1936) ஒரு கனடிய அறிவியல் பேராசிரியர், அறிவியல் ஊடகவியலாளர், சூழலியல் செயற்பாட்டாளர். விலங்கியலில் முதுகலைப் பட்டம் பெற்ற இவர் 1963 இருந்து 2001 வரை பிறட்டிசு கொலம்பியா பல்கலைக்கழகத்தில் பேராசிரியாராகப் பணிபுரிந்தார். 1970 களில் இருந்து இவர் சி.பி.சி தொலைக்காட்சியில் தொகுத்த *நேற்சர் ஒப் திங்சு* (Nature of Things, தமிழில்: பொருட்களின் இயல்புகள்) என்ற ஆவணத் தொடருக்காகப் பெரிதும் அறியப்படுகிறார். சூழலியல் விடயங்கள் தொடர்பாக பல்வேறு வானொலி நிகழ்ச்சிகளைத் தொகுத்துள்ளார், நூல்களை எழுதியுள்ளார். சூழலியல் விடயங்கள் தொடர்பாக அரச செயற்பாடுகளின் விமர்சகரும் ஆவார்.  
இவரது பெயரில் இயங்கும் டேவிட் சசூக்கி அறக்கட்டளை ஒரு சூழலியல் அமைப்பு ஆகும்.
# .uk

**.uk** என்பது ஐக்கிய இராச்சியத்திற்கான இணையத்தின் உயர் ஆள்களப் பெயர் ஆகும். இந்த ஆள்களப் பெயர் 1985ஆம் ஆண்டில் அறிமுகப்படுத்தப்பட்டது. இந்த ஆள்களப் பெயரை ஐக்கிய இராச்சியத்துடன் தொடர்புடைய அமைப்புகளே பெற முடியும்.  
2012இன் படி, இது உலகளவில் நான்காவது (.கொம், .de, .நெட் அடுத்து) மிகவும் பரவலான உயர் ஆள்களப் பெயராகும்; பத்து மில்லியன் பெயர்கள் பதிவு செய்யப்பட்டுள்ளன.
திருத்தம் யுகே
# ஐக்கிய இராச்சியத்தில் தொலைபேசி எண்கள்

**ஐக்கிய இராச்சியத்தில் தொலைபேசி எண்கள்** அல்லது **தேசிய தொலைபேசி எண்வழங்குத் திட்டம்** (*National Telephone Numbering Plan*) என்பது ஐக்கிய இராச்சியத்தில் மற்றும் குடியேற்றப் பகுதிகளில் தொலைபேசி எண்களை வழங்குவதற்கான முறைமையாகும். இவ்வழங்கலை தொலைத்தொடர்புக்கு பொறுப்பேற்கும் ஐக்கிய இராச்சிய அரசின் *தொடர்பியல் அலுவலகம்* (ஓஃப்காம்) கட்டுப்படுத்தி மேலாண்மை செய்கிறது.
# ஐக்கிய இராச்சியத்தில் தொலைபேசி எண்கள்

## முன்னொட்டுக்கள்

### 01 மற்றும் 02 - புவியியல்சார் எண்கள்

01 அல்லது 02இல் துவங்கும் எண்கள் பொதுவான வீட்டு, அலுவலக தொலைபேசி எண்களாகும்.
இந்த எண்கள் இரண்டு பகுதிகளாகப் பிரிக்கப்படும்:
- நாட்டின் குறிப்பிட்ட நிலப்பகுதியுடன் இணைக்கப்பட்ட பரப்புக் குறியீடு முதலில் வருவதாகும். காட்டாக, 020 பரப்புக் குறியீடு இலண்டனுக்கானது, 0121 குறியீடு பர்மிங்ஹாமிற்கானது. ஒரே பரப்புக் குறியீடு உள்ள இரு தொலைபேசிகளுக்குள் அழைக்கும்போது இந்தப் பகுதியை உள்ளிடுவதும் இடாததும் விருப்பத் தேர்வாகும். இவை சிலநேரங்களில் அடைப்புக் குறிகளுக்குள் தரப்படுகின்றன. பரப்புக் குறியீடு இரண்டு முதல் ஐந்து இலக்கங்கள் வரை இருக்கலாம்.
- வழமையாக முதல் குறியீட்டிலிருந்து ஒரு வெற்றிடம் மூலம் பிரிக்கப்பட்டிருக்கும், இந்த எண்களின் இரண்டாம் பகுதி 'உள்ளூர் எண்' அல்லது 'சந்தாதாரர் எண்' எனப்படும். இது வழக்கமாக 6, 7 அல்லது 8 இலக்கங்கள் நீளமாக இருக்கும்; சில நேரங்களில் 4 அல்லது 5 இலக்கங்கள் நீளமே இருக்கலாம். இது ஒரு பரப்புக் குறியீட்டினுள் தனித்தன்மை பெற்றதாக இருக்கும். காட்டாக, மான்செஸ்டரில் ஒருவருக்கு மட்டுமே 9460018 என்ற எண் உரித்தாக இருக்கும்.
எடுத்துக்காட்டுக்கள்: (020) 7946 0018, (0117) 504 1102, (01632) 402881, (015394) 52749.
# ஐக்கிய இராச்சியத்தில் தொலைபேசி எண்கள்

## முன்னொட்டுக்கள்

### 03 - ஐக்கிய இராச்சியம் முழுவதற்குமான எண்கள்

03 எனத் துவங்கும் எண்கள், நாட்டின் எந்தவொரு குறிப்பிட்டப் பகுதிக்கும் இணைக்கபட வேண்டியிராத வணிக, அரசு மற்றும் பிற அமைப்புக்களுக்கானவை ஆகும். இவற்றிற்கான கட்டணம் 01, 02 எண்களுள்ள நிலைத்த அல்லது நகர்பேசிகளுக்கான கட்டணம் போன்றே ஒரே அளவில் இருக்க சட்டம் இயற்றப்பட்டுள்ளது.
# ஐக்கிய இராச்சியத்தில் தொலைபேசி எண்கள்

## முன்னொட்டுக்கள்

### 05 - வணிக மற்றும் இணைய தொலைபேசிகள்

- 055 எண்கள் தங்களுக்கென தனிப்பட்ட தொலைபேசி பிணையங்கள் வைத்திருப்பதால் மிகுந்த எண்கள் தேவைப்படும் பெரிய வணிக நிறுவனங்களுக்கு ஒதுக்கப்பட்டுள்ளன.
- 056 எண்கள் இணைய தொலைபேசி சேவைகளுக்கு பயன்படுத்தப்படுகின்றன. இணைய தொலைபேசிகள் மற்றவகை எண்களையும் கொண்டிருக்கலாம்.
- 0500 எண்கள் நிலைத்த தொலைபேசிகளிடமிருந்து அழைக்க கட்டணம் தேவையில்லாத சேவைகளுக்கு ஒதுக்கப்பட்டுள்ளது.